El europeixmo o eoropeixmo xe on insieme de corenti, ideałi, movimenti pułiteghi e inisiative reałi, rivolte a favorir l'integrasion dei popołi e dei Stati d'Eoropa inte on ordinamento sovranasional pì grando che se xlarga so tuto el continente. Uncò l'eoropeixmo se dixe par definir na pułitega a favor del Union eoropea e de na major integrasion e xlargamento. Łe corenti che łe se dixe contrarie, łe vien de sołito definie eorosietiche. Oltre che a promovare l'integrasion de l'Union eoropea, sta dotrina pułitega dà anca ła baxe de le anałixi che łe caraterixa ła pułitega eoropea, l'economia e ła società, come ła identità comune. Quełi che i se opone a sta idea, i sotołinea che ghe xe tante difarense tra i popołi eoropei e che tute ste difarense vardae come cultura comune, no de necesario łe segue łe premese e che se ga da preservare łe identità e ła cultura de tuti i popołi.